हुआ यह कि आडवाणी जी और वाजपेयी जी को एक साथ एक ही घर में रहना था। वाजपेयी जी मस्त स्वभाव के हाजिर जवाब और आडवाणी जी अंतमुर्खी, वाजपेयी जी मीट भी खा लेते थे पर आडवाणी जी एकदम शाकाहारी थे, वाजपेयी जी खाना बनाने में निपुण थे पर आडवाणी इस मामले में एकदम भोले पर जल्द ही आडवाणी जी को वाजपेयी भा गए। अब अटल जी उन्हें अपने हाथों से खिचड़ी बनाकर खिलाने लगे। बताते हैं कि दोनों को फिल्में देखने का भी शौक था सो साथ-साथ फिल्में भी देखने जाते थे। अटल जी आडवाणी को पुरानी दिल्ली चाट खिलाने भी ले जाया करते थे। न तो उस समय का मीडिया इतना सक्रिय था और न ही दोनों की फोटो बहुत ज्यादा छपा करती थीं इसलिए दोनों को कोई पहचान भी नहीं पाता था।